Ucjenjivački softver
Ucjenjivački softver ili softver za ucjenjivanje (engleski: ransomware – složenica riječi ransom /otkupnina/ i software /softver/) jest vrsta štetnog softvera koji ograničava pristup računarskom sistemu ili pohranjenim podacima i traži otkupninu od žrtve. Neke vrste ucjenjivačkog softvera mogu da blokiraju računar na način da se pojavi ucjenjivačka poruka koju korisnik ne može da makne bez plaćanja otkupnine. Druge vrste mogu da šifruju datoteke. U tom slučaju od korisnika čije je računar zaražen traži se otkupnina u zamjenu za dešifrovanje podataka zapisanih na disku. Napadi se najčešće izvode pomoću trojanca koji se predstavljaja kao legitimna datoteka koju korisnik preuzima ili otvori kada stigne kao prilog e-pošti. Napadači često koriste taktike socijalnog inženjeringa kako bi prevarili žrtvu. Međutim, jedan poznati primjer "WannaCry", je mogao automatski da se prenosi zbog sigurnosnog propusta u Windowsima. Od 2012. godine, upotreba ove vrste prevare je značajno porasla. U prvih šest mjeseci 2018. godine bilo je 181,5 miliona napada sa ucjenivačkim softverom. Ovo je povećanje od 229% u istom vremenskom okviru u 2017. CryptoLocker je bio izrazito uspješan, koji je uspio iznuditi 3 miliona američkih dolara, kao i CryptoWall koji je napravio 18 miliona štete.